પોલીસ સ્ટેશનમાં સરલાબહેન અને મનુભાઈ રડવાનું ખાળતાં, ગૂમસૂમ બેઠાં હતાં. એક પોલીસે બન્ને જણને ચા આપી અને સ્વસ્થ થવા કહ્યું. ત્યાં તો સ્નેહા અને કિશન પણ આવી ગયાં. ઈન્ચાર્જ ઑફીસરે મનુભાઈ અને સરલાબહેનની વાતો ફરી સાંભળી અને ત્યાં બનેલા બનાવનો તાગ મેળવવા મથતા હતાં. કિશનને લાગ્યું કે ફોઈનાં ઘરના ટેન્શનની વાત કરી થોડી ક્લ્યુ આપવી જોઈએ. પરંતુ એ લોકો એ વાતને કદાચ મોટું સ્વરૂપ આપી અને વાત છાપે ચઢાવી બેસે તો – એ ડરે એ ચૂપ રહ્યો.